Musiikkimaailman Oscareista taistelevat muun muassa Helsingin kaupunginorkesteri, sopraano Johanna Rusanen sekä Esa-Pekka Salosen Zappa-levytys.

Suomalaistaiteilijat ovat jälleen saaneet Grammy-ehdokkuuksia sunnuntai-iltana Yhdysvalloissa pidetyssä tilaisuudessa.

Viulisti Christian Tetzlaffin ja John Storgårdsin johtaman Helsingin kaupunginorkesterin levytys Dvórákin ja Sukin sävellyksistä on ehdolla ”Best Classical Instrumental Solo” -sarjassa, joka on vuodesta 2012 yhdistänyt entiset solistisarjat orkesterin kanssa ja ilman orkesteria tehtävistä levyistä. Levyn julkaisi suomalainen Ondine.